kardosdrur/scandi-wiki huggingface dataset:
Øst-legion

Østlegioner () var værnepligtige og frivillige fra de besatte områder mod øst, som blev rekrutteret til den tyske hær under 2. Verdenskrig.

Staben i den nedlagte 162. infanteridivision i Polen fik til opgave at hverve og uddanne seks østlegioner. Den endte med at hverve og uddanne 82 bataljoner. I alt blev der hvervet 98 bataljoner hvoraf 80 gjorde tjeneste på Østfronten og på Balkan. 12 blev senere overført til Frankrig og Italien i 1943.

Styrke 
Der var seks legioner:
 Armenske Legion – 11 bataljoner

 Aserbajdsjanske Legion – 14 bataljoner
 Georgiske Legion – 14 bataljoner 
 Kaukasisk-muslimske Legion – 5 bataljoner 
 Turkestan-Legionen – 34 bataljoner
 Volga-Tatar-Legionen – 8 bataljoner

Østbataljoner 
Østbataljonerne (tysk: Ostbataillonen) var enheder i bataljonsstørrelse, som bar tyske uniformer og udstyr og blev integreret i større tyske enheder. Det begyndte som private initiativer fra individuelle militære chefer, men blev med tiden formaliseret, og i slutningen af 1943 omfattede de 427.000 frivillige. En styrke svarende til 30 tyske divisioner. Mange blev indsat i vestlige områder, f.eks. Jugoslavien og Frankrig.

Bataljonerne i Turkestan-legionen udgjorde en del af 162. infanteridivision, som var involveret i svære kampe i Jugoslavien og Italien.

En række Østbataljoner blev brugt til at bevogte dele af Normandiet før Operation Overlord, specifikt Utah, Juno og Sword Beach. Østenheder, der kæmpede i operation Overlord, var fra den tyske 243. og 709. statiske infanteridivision.

Eftermæle 
Hovedparten af soldaterne i Øst-legionerne var rekrutteret fra Sovjetunionen og andre besatte lande i Østeuropa. Deres effektivitet varierede. Nogle klarede sig forbilledligt, mens andre overgav sig, så snart de blev angrebet af regulære styrker. I reglen blev Øst-tropperne stationeret udenfor kritiske områder eller blev anvendt til vagttjeneste i bagområder, når det var muligt.

Eksterne kilder 

 Historiske lektioner for briterne og tyskerne  Fordelene ved integrerede lokale styrker som styrkeforøger
 Koreanske frivillige

2. verdenskrig
Christian Mørch

Christian Mørch (30. oktober 1714 – 1. februar 1782) var en dansk embedsmand og historiker.

Hans fader var en hørkræmmer. I 1747 blev han ansat i Kammerarkivet og samme år blev han medlem af Det kongelige danske Selskab for Fædrelandets Historie. 

1760 blev han revisor ved General-Postamtet, hvorfra han pensioneredes 1768. Han døde i Fredericia.

Han udgav i 1749 skriftet Den til en Tid undertrykte, men til sidst triumpherende Sandhed og Oprigtighed, forestillet udi en historisk Beretning om tvende Sydskende i det underjordiske Kongerige Martinia, Aplothos og Alethia.

Han blev 13. november 1754 gift med Rebecca født Wesseling, datter af hørkræmmer Wesseling.

Han blev i 1748 optaget i den københavnske frimurerloge Zorobabel, men var allerede 2. marts 1746 blevet optaget i frimurerlogen i Hamburg.

Henvisninger

Kilder 
 Holger Ehrencron-Müller, Forfatterlexikon omfattende Danmark, Norge og Island indtil 1814, bind VI, s. 53.
 Werlauff, Det kgl. danske Selskab, 1847, s. 30, 37 & 241.

Historikere fra Danmark
Embedsmænd fra Danmark
Personer i oplysningstiden
Frimurere fra Danmark
Danskere i 1700-tallet
Dansksprogede forfattere fra Danmark
Finderup Kirke (Viborg Kommune)

Finderup Kirke er sognekirke i Finderup Sogn, som sammen med Ravnstrup Sogn og Dollerup Sogn udgør et pastorat.

Kirken ligger i den østlige udkant af landsbyen Finderup, som især er kendt som stedet hvor Erik Glipping blev dræbt den 22. november 1286. Kirken er bygget af rå kampesten, hvilket er usædvanligt. Den blev i slutningen af 1700-tallet udvidet mod vest med en murstenstilbygning.

I kirken ses en mindetavle for statsminister Ove Høegh-Guldberg (1731 – 1808), som ligger begravet på kirkegården. Ove Høegh-Guldberg var ved sin død ejer af Hald Hovedgård i nabosognet Dollerup. På kirkegården findes en mindesten for Høegh-Guldberg og hans hustru. Stenen er sat op længe efter ægteparrets død, og det er uklart, om den er anbragt på den egentlige grav. Ved siden af stenen for Høegh-Guldberg findes et familegravsted for familien Krabbe, som var ejere af Hald Hovedgård i den sidste halvdel af 1800-tallet.

Kirkens historie er noget uklar. Muligvis er kirken oprindelig bygget som bodskapel for Erik Glipping på det sted hvor han blev myrdet. Det sted i den vestlige del af byen, hvor mindekorset for Erik Glipping står, skulle så være stedet for den egentlige Finderup Kirke, som blev nedbrudt midt i 1500-tallet.

I 1791 blev kirken kor skilt fra resten af kirken og indrettet som gravkapel for familien Schinkel. Samtidig blev kirken udvidet med en murstenstilbygning mod vest. I 1860 blev koret igen en del af kirken.

Eksterne kilder og henvisninger 
 Finderup Kirke  hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Judd Apatow

Judd Apatow (født 6. december 1967 i Syosset, New York) er en prisvindende amerikansk filmproducer, manuskriptforfatter, filminstruktør og tidligere stand-up-komiker. Apatow er gift med skuespilleren Leslie Mann, som også har medvirket i flere af hans film.

Filmografi i udvalg 
 Hybridmanden (1996), producer
 Anchorman: The Legend of Ron Burgundy (2004), producer
 Kicking & Screaming (2005), producer
 The 40 Year Old Virgin (2005), instruktør, producer og manuskriptforfatter
 Fun with Dick and Jane (2005), manuskriptforfatter
 Talladega Nights: The Ballad of Ricky Bobby (2006), producer
 Knocked Up (2007), instruktør, producer og manuskriptforfatter
 Superbad (2007), producer
 Walk Hard: The Dewey Cox Story (2007), producer og manuskriptforfatter
 Forgetting Sarah Marshall (2008), producer
 Drillbit Taylor (2008), producer
 You Don't Mess With the Zohan (2008), manuskriptforfatter
 Pineapple Express (2008), producer og manuskriptforfatter
 Step Brothers (2008), producer
 Year One (2009), producer
 Funny People (2009), instruktør, producer og manuskriptforfatter

Se også 
 Frat Pack

Eksterne henvisninger 

 

Personer fra New York 
Filminstruktører fra USA
Filmproducere fra USA
Manuskriptforfattere fra USA
Komikere fra USA
Tv-producenter fra USA
Standupkomikere fra USA
Jean-Baptiste Charles Bouvet de Lozier

Jean-Baptiste Charles Bouvet de Lozier, (14. januar 1705–1786) var en fransk marineofficer. Han opdagede Bouvetøen 1. januar 1739, og denne er derfor opkaldt efter ham.

Opdagelsesrejsende fra Frankrig
Kung Fu Panda

Kung Fu Panda er en amerikansk, computeranimeret spillefilm fra 2008. Den er udgivet i både DVD- og i Blu-rayformat.

Handling 

Pandaen Po bor med sin far, der ejer en nudelresturant i Kina. Hans far ønsker, at Po skal overtage restauranten en dag, men Po drømmer om at blive den legendariske dragekriger. En dag ser Po en plakat, der indbyder folk til at overvære udvælgelsen af dragekrigeren. Po tager hen til ceremonien på dag nr. 13 (Jonas), og pludselig er han blevet udvalgt til at være dragekrigeren. Samtidig flygter Tai Lung fra Chorh-Gom fængslet, så der bliver noget at lave for Po.

Medvirkende

Eksterne henvisninger 
 

Animationsfilm fra USA
Amerikanske film fra 2008
Computeranimationsfilm
Børnefilm fra USA
Slæbested

Et slæbested er en i en kajindfatning (bolværk eller kajmur) tværs på denne anbragt skråplan. Sædvanligvis bestemmes kajens højde dels af vandstandsforholdene, dels af den fartøjstype, kajen fortrinsvis skal betjene. For mindre fartøjer, både eller sådanne større fartøjer, der ligger lavt på vandet, eller for trælastede skibe, der udlosser tømmeret gennem en lavt liggende luger i stevnen, må der da indrettes slæbested, hvis nederste kant, tærskelen lægges lavere end den øvrige kaj og gives en for det bestemte øjemed passende hældning (1:4—1:8).

I reglen lægges slæbesteder for enden af kajerne, bedst i et hjørne mellem to kajstrækninger, hvorved slæbestedet bliver til mindst ulempe for færdselen på havnen (jernbanespor, gadeanlæg og lignende). Slæbesteder spiller navnlig en stor rolle i fiskerihavne, hvor de benyttes til anlæg for småbåde, optrækning af hyttefade, som plads for sortering og pakning af fisk og så fremdeles, lige som slæbestedet også benyttes som en slags bedding til ophaling af fiskerbåde, når disse skal efterses og repareres. Tærskelen må i så tilfælde føres ned under vandspejlet og gives mindre stærk hældning (1:8—1:20). Overfladen af slæbestedet beklædes med planker, brolægning eller beton.

Eksterne henvisninger 

 Jon Julius Munch-Petersen: 

Vandtransport infrastruktur
Bygninger, konstruktioner og anlæg
Minigolf

Minigolf er en sport som udøves ved hjælp af en golfkølle (ofte en putter) og en bold på en bane, hvor hindringerne er faste og tildels vanskelige at passere samtidig med at bolden skal i hullet. Hensigten med spillet er at slå bolden fra udslagsstedet til hullet i banen på færrest mulige slag.

Minigolf udøves også som sport
Dansk Minigolf Union blev etableret i 1954 og blev optaget i Danmarks Idrætsforbund i 1993.
Sporten starter i  klubberne hvor der typisk spilles klubaftener 1-2 gange om ugen.

Der afholdes Klubmesterskaber, Regionale Mesterskaber, Danske Mesterskaber - alle disse både for individuelle og for hold.
Ofte afholder klubberne 1-2 stævner om året hvor deltagere fra hele landet kan tilmelde sig, det er heller ikke usædvanligt at der er deltagere fra vores nabolande.

På internationalt plan afholdes Nordiske Mesterskaber, Europa Mesterskaber, Verdens Mesterskaber og Europa Cup.

Når minigolf dyrkes som sport benytter spillerne typisk flere special bolde med forskellige egenskaber.
Egenskaberne varierer indenfor størrelse, hårdhed, vægt, overflade og springhøjde
Ydermere kan boldenes egenskaber påvirkes via temperatur og fugt

Kilder og henvisninger

  Dansk Minigolf Union
 European Minigolfsport Federation
 World Minigolf Sport Federation
2. etape af Tour de France 2009

Anden etape af Tour de France 2009 blev kørt søndag d. 5. juli og gik fra Monaco til Brignoles i Frankrig.
Ruten var 187 km lang. Etapen var stort set flad, men havde en 3. kategori-stigning og tre 4. kategori-stigninger indtil der var kørt 129 km, og de sidste 15 km gik nedad. Et firemandsudbrud bestående af Jussi Veikkanen, Stef Clement, Cyril Dessel og Stéphane Augé fik højest 5 minutter fra feltet, men blev hentet af feltet igen da der var 10 km tilbage. Efter de var hentet prøvede Mikhail Ignatjev at komme af sted på den mindre nedkørsel, men forgæves da han blev hentet efter 5 km. På den sidste kilometer skete der et styrt i et skarpt sving så feltet blev splittet, hvor der kun var få sprintere med og Mark Cavendish blev en klar vinder med flere cykellængder. Jussi Veikkanen overtog den prikkede bjergtrøje fra Alberto Contador som den første finne i historien.

 Etape: 2
 Dato: 5. juli
 Længde: 187 km
 Danske resultater:
 91. Nicki Sørensen + 0.00
 113. Brian Vandborg + 0.00
 159. Chris Anker Sørensen + 0.00
 Gennemsnitshastighed: 41,5 km/t

Point- og bjergspurter

1. sprint (Nice) 
Efter 27 km

2. sprint (Fayence) 
Efter 91,5 km

3. sprint (Lorgues) 
Efter 138 km

1. bjerg (La Turbie) 
3. kategori stigning efter 8,5 km

2. bjerg (Côte de Roquerfot-les-Pins) 
4. kategori stigning efter 49,5 km

3. bjerg (Côte de Tournon) 
4. kategori stigning efter 81,5 km

4. bjerg (Col de l'Ange) 
4. kategori stigning efter 129 km

Resultatliste

Eksterne henvisninger 
 Etapeside  på Letour.fr     

02

en:2009 Tour de France, Stage 1 to Stage 11#Stage 2
Kronene i Håvet

I juni 1704 besøgte daværende kong Frederik 4. Kongsberg, og startede en skik som forsætter den dag i dag; at indhugge de norske kongers monogrammer i "Håvet". Kong Frederik indhuggede også monogrammer fra tidligere tiders kongebesøg. 

Det første monogram i fjeldsiden tilhører selvsagt Christian 4. som i 1624 ville tage de nyopdagede sølvforekomster nærmere i øjesyn og derefter grundlagde Kongsberg. Derefter følger Frederik 3. (1648) og Christian 5. (1685). 
Efter Frederik 4. følger Christian 6. og hans dronning Sofie Magdalene (1733), Frederik 5. (1749), Oscar 1. (1845), Oscar 2. (1890), Haakon 7. (1908), Olav 5. (1962) og til slut Harald 5. (1995).

Under monogrammene står følgende inskription:

Her hvor vildsom ørk har været
og sig grumme Dyr har næret
Nu et Guds skatkammer findes
Hvor Den ædle sølvertz vindes
Norge derved staar i Blomster
Kongen ogsaa har Indkomster
Sex af Konger har erfaret
Hvilken Skat her er bevaret?

Ekstern henvisning 
 Info om Kronene i Håvet på Kongsberg kommunes hjemmeside

Kongsberg
Buskerud fylke
Norges historie
Seværdigheder i Norge
3. etape af Tour de France 2009

Tredje etape af Tour de France 2009 blev kørt mandag d. 6. juli og gik fra Marseille til La Grande-Motte. Ruten var 196,5 km lang og stort set flad, pånær 2 kategori 4-stigninger. Et 4-mands udbrud bestående af Samuel Dumoulin, Koen de Kort, Rubén Pérez og Maxime Bouet fik lov at køre fra etapens start. Udbruddet nåede op at have et forspring på over 13 minutter, før Team Saxo Bank, som de eneste, begyndte at hente udbruddets forspring. Man fik forspringet under 10 minutter, før Team Saxo Bank af taktiske grunde stoppede med at sætte fart på feltet. Udbruddet kom igen op på et forspring omkring de 13 minutter, før Team Saxo Bank i samarbejde med sprinterholdene i feltet begyndte at hente udbruddet ind.
Alt tydede på en almindelig massespurt 30 km fra mål, indtil Team Columbia-HTC lavede en taktisk genistreg: I et sving, hvor man drejede ind på en strækning med sidevind satte man hele holdet frem og kørte for fulde kræfter. Dette splittede feltet op i to grupper. En gruppe forrest med ca. 30 ryttere (bl.a. hele Team Columbia-HTC's hold, store dele af Skil-Shimano's hold, Thor Hushovd, Fabian Cancellara og Lance Armstrong) og en større gruppe bagved med resten af feltet. Den forreste gruppe holdt forspringet helt til mål. Etapen blev vundet af Mark Cavendish foran Thor Hushovd og Cyril Lemoine. Det store felt kom ind 41 sekunder efter den forreste gruppe.

 Etape: 3
 Dato: 6. juli
 Længde: 196,5 km
 Danske resultater:
 33. Nicki Sørensen + 0.41
 90. Brian Vandborg + 0.41
 153. Chris Anker Sørensen + 1.20
 Gennemsnitshastighed: 39,2 km/t

Point- og bjergspurter

1. sprint (La Fare-les-Oliviers) 
Efter 48,5 km

2. sprint (Mouriès) 
Efter 90,5 km

3. sprint (Arles) 
Efter 118,5 km

1. bjerg (Côte de Calissanne) 
4. kategori stigning efter 56 km

2. bjerg (Col de la Vayède) 
4. kategori stigning efter 102 km

Udgåede ryttere 
 159  Jurgen Van De Walle fra  stillede ikke til start på etapen, efter at han styrtede på  og brækkede kravebenet og punkterede den ene lunge.

Resultatliste

Eksterne henvisninger 
 Etapeside  på Letour.fr     

03

en:2009 Tour de France, Stage 1 to Stage 11#Stage 3
4. etape af Tour de France 2009

Fjerde etape af Tour de France 2009 blev kørt tirsdag d. 7. juli og var en 39 km holdtidskørsel, som gik fra Montpellier til Montpellier.

 Etape: 4
 Dato: 7. juli
 Længde: 39 km
 Danske resultater:
 3. Chris Anker Sørensen (med ) + 0.40
 3. Nicki Sørensen (med ) + 0.40
 4. Brian Vandborg (med ) + 0.58
 Gennemsnitshastighed: 50,3 km/t

Udgåede ryttere 
 197  Piet Rooijakkers fra  udgik på etapen, efter at han styrtede og brækkede venstre underarm og tommelfingeren slået af led.

Startliste 

 14:30 – 
 14:37 – 
 14:44 – 
 14:51 – 
 14:58 – 
 15:05 – 
 15:12 – 
 15:19 – 
 15:26 – 
 15:33 – 
 15:40 – 
 15:47 – 
 15:54 – 
 16:01 – 
 16:08 – 
 16:15 – 
 16:22 – 
 16:29 – 
 16:36 – 
 16:43 –

Galleri

Resultatliste

1. mellemtid, Grabels, 9 km

2. mellemtid, Murviel-lès-Montpellier, 19,5 km

3. mellemtid, Pignan, 30,7 km

Mål

Eksterne henvisninger 
 Etapeside  på Letour.fr     

04

en:2009 Tour de France, Stage 1 to Stage 11#Stage 4
5. etape af Tour de France 2009

Femte etape af Tour de France 2009 blev kørt onsdag d. 8. juli og gik fra Le Cap d'Agde til Perpignan.
Ruten var 196,5 km lang. Et seksmandsudbrud bestående af Thomas Voeckler, Anthony Geslin, Yauheni Hutarovich, Mikhail Ignatjev, Albert Timmer og Marcin Sapa fik på det højeste et forspring på næsten ni minutter. Feltet med sprinterholdene i spidsen forsøgte at køre udbruddet ind, men klarede det ikke. Thomas Voeckler stak fra sine udbrudskamerater, og nåede at holde til mål før hovedfeltet, som kom syv sekunder senere.

 Etape: 5
 Dato: 8. juli
 Længde: 196,5 km
 Danske resultater:
 35. Brian Vandborg + 0.07
 37. Nicki Sørensen + 0.07
 131. Chris Anker Sørensen + 0.07
 Gennemsnitshastighed: 43,7 km/t

Point- og bjergspurter

1. sprint (Capestang) 
Efter 40,5 km

2. sprint (Saint-Jean-de-Barrou) 
Efter 107,5 km

3. sprint (Canet-en-Roussilon) 
Efter 158,5 km

1. bjerg (Col de Feuilla) 
4. kategori stigning efter 112,5 km

2. bjerg (Côte de Treilles) 
4. kategori stigning efter 116,5 km

Resultatliste

Eksterne henvisninger 
 Etapeside  på Letour.fr     

05

en:2009 Tour de France, Stage 1 to Stage 11#Stage 5
6. etape af Tour de France 2009

Sjette etape af Tour de France 2009 blev kørt torsdag d. 9. juli og gik fra Girona til Barcelona i Spanien.
Ruten var 181,5 km lang. Dette var sidste flade etape før Pyrenæerne, og etapen benyttes ofte i Katalonien Rundt. Hovedudbruddet blev ledet af David Millar efter 46 km, og han blev fulgt af Stéphane Augé, som overtog bjergtrøjen, og Sylvain Chavanel, og senere også af Amets Txurruka. Millar, som havde 10. pladsen før etapen, ledede løbet meget af dagen med op til 3.45 minutter, og 29 km før mål forsøgte han et angreb. Han blev indhentet i bakkerne op til målstregen ved Montjuïc af 60 ryttere da der var 1 km igen (røde flamme). Thor Hushovd sprintede sig frem til etapesejr. Dagen bød på regnbyger og mange styrt.

 Etape: 6
 Dato: 9. juli
 Længde: 181,5 km
 Danske resultater:
 80. Nicki Sørensen + 1.10
 111. Chris Anker Sørensen + 1.55
 125. Brian Vandborg + 1.55
 Gennemsnitshastighed: 41,6 km/t

Point- og bjergspurter

1. sprint (Lloret de Mar) 
Efter 64 km

2. sprint (Sant Pol de Mar) 
Efter 85,5 km

3. sprint (Cardedeu) 
Efter 132,5 km

1. bjerg (Côte de Sant Feliu de Guíxols) 
4. kategori stigning efter 32 km

2. bjerg (Côte de Tossa de Mar) 
4. kategori stigning efter 55 km

3. bjerg (Côte de Sant Vicenç de Montalt) 
3. kategori stigning efter 98 km

4. bjerg (Collsacreu) 
3. kategori stigning efter 110 km

5. bjerg (Côte de la Conreria) 
4. kategori stigning efter 159 km

Udgåede ryttere 
 46  Robert Gesink fra  stillede ikke til start på etapen, efter at han styrtede og brækkede håndledet på .

Galleri

Resultatliste

Eksterne henvisninger 
 Etapeside  på Letour.fr     

06

en:2009 Tour de France, Stage 1 to Stage 11#Stage 6
James Woods

James Howard Woods (født 18. april 1947) er en Oscar-nomineret, amerikansk filmskuespiller.

Udvalgt filmografi 
 Once Upon a Time in America (1984)
 Salvador (1986)
 JFK (1991)
 Chaplin (1992)
 Casino (1995)
 Nixon (1995)
 Ghosts of Mississippi (1996)
 Vampires (1998)
 Any Given Sunday (1999)
 Generalens datter (1999)
 Scary Movie 2 (2001)
 Stuart Little 2 (2002)
 Be Cool (2005)

Eksterne henvisninger 

 
 

Skuespillere fra Utah
Amerikanere i 1900-tallet
Amerikanere i 2000-tallet
Antonín Rükl

Antonín Rükl (født 22. september 1932, død 12. juli 2016) var en tjekkisk astronom, kartograf og forfatter.

Han dimitterede fra det Tjekkiske Tekniske Universitet i Prag i 1956 og blev efterfølgende ansat i astronomiafdelingen på geodæsiinstituttet. Han blev i 1960 ansat på Prags planetarium, som han med årene blev leder af. Han havde ligeledes haft en række tillidsposter i sammenslutninger af astronomer såvel nationalt som internationalt, inden han gik på pension i 1999.

Rükl var anerkendt som formidler af sit fag for et bredt publikum og samtidig højt estimeret blandt sine fagkolleger. Han har skrevet en række bøger, og som kartograf har han ligeledes leveret illustrationer til flere af bøgerne, heriblandt Atlas of the Moon.

Faglitterære forfattere fra Tjekkiet
Astronomer fra Tjekkiet
Thomas William Webb

Thomas William Webb (født 14. december 1807 , død 19. maj 1885) var en britisk præst og amatørastronom.

Webb studerede teologi i Oxford og blev ordineret som præst i 1829. Han passede dette embede gennem hele sit liv, men havde ved siden af dette en stor interesse for astronomi, og han foretog en række astronomiske observationer. Til dette formål etablerede han efterhånden en samling af refraktorer og spejlteleskoper, der gradvis blev kraftigere. Samtidig skrev han en håndbog for amatørastronomer, der blandt andet forklarede om det nødvendige udstyr. Bogens titel er Celestial Objects for Common Telescopes, og den udkom i 1859. Den blev et standardværk for amatørastronomer over det meste af verden i henved et århundrede.

Noter

Referencer 

Astronomer fra Storbritannien
Præster fra Storbritannien
Kanal (solsystemet)

Kanal (latin: rima) er betegnelsen for en landskabsform, der forekommer på legemer i solsystemet. Månen, der er grundigt kortlagt, er et af de steder, hvor man kender mange kanaler, der kan have bredder på flere kilometer og længder på flere hundreder af kilometer. Ud over på Månen kender man også kanaler fra Mars, Venus og andre måner.

Månens geologi
Vallis

Vallis er betegnelsen for en dal på Månen. De fleste vallis er opkaldt efter videnskabsmænd, især astronomer. Men der findes også Vallis Bohr opkaldt efter Niels Bohr og Vallis Planck opkaldt efter Max Planck samt Vallis Alpes opkaldt efter Alperne. Mange af dalene er endvidere opkaldt efter kratere, som de støder op til.

Månens geologi
Brownie

Brownie er en chokoladedessert, som man oftest finder i form af små, kvadratiske stykker. Brownie er karakteriseret af sit sprøde ydre, og saftige, karamellagtige kerne. Brownie kan udover sin rige, chokolademættet kerne, også glaseres med chokolade, både for at give ekstra smag og for at sikre konsistensen. Brownie foretrækkes af mange fordi den har en meget fyldigere smag end chokoladekager.

Udseendemæssigt kan en brownie ligne en chokoladekage. Brownie bliver til tider klassificeret som en cookie, men er af professionelle anset som en egen type bagværk.

Brownie – en kage? 
En kage er et bagværk som oftest består af en noget tør bund med fyld, eventuelt flere lag. Brownie, som er en videreudvikling af kagen, består bare af "bund", og behøver intet fyld.

Den første brownie 
Den første dokumenterede nævnelse af brownie var i 1897, i Sears-kataloget. Brownie er altså oprindelig et amerikansk bagværk som er blevet populært i udlandet også. 

Den bedste brownie bager man selv fra bunden af med fuld kontrol over råvarer, bagetid osv. Desserten laves i en lav, kvadratisk bageform som gør det enkelt at opdele den færdige ret i stykker med rigtig størrelse og form. Brownie er også at finde som dessert på restauranter og som tilbehør til drikkene på kaffebarer. I dag har de allerfleste madvarebutikker "færdigbrownies" i pose, hvor færdigblandet pulver bare tilsættes vand (eventuelt æg og smør).

Eksterne henvisninger 

 Oppskrift fra matmons.net .

Chokolade
Kager